**Nota de fundamentare**

**la proiectul de Ordin al Ministrului Finanțelor cu privire la aprobarea modificărilor la Ordinul Ministrului Finanțelor nr.21/2023**

|  |
| --- |
| **1. Denumirea sau numele autorului şi, după caz, a/al participanţilor la elaborarea proiectului actului normativ** |
| Ministerul Finanțelor  |
| **2. Condiţiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ* |
| Proiectul ordinului s-a elaborat în temeiul executării prevederilor Legii contabilităţii şi raportării financiare nr.287/2017, cu modificările ulterioare, şi a Hotărârii Guvernului Republicii Moldova nr.238/2008 „Privind aplicarea Standardelor Internaționale de Raportare Financiară pe teritoriul Republicii Moldova”, precum și ca urmare a solicitărilor entităților de asigurare privind amânarea termenului de intrare în vigoare al IFRS 17 ,,Contracte de asigurare”. |
| *2.2. Descrierea situaţiei actuale şi a problemelor care impun intervenţia, inclusiv a cadrului normativ aplicabil şi a deficienţelor/lacunelor normative* |
| Standardul IFRS 17 stabilește principiile pentru recunoașterea, evaluarea, prezentarea și descrierea contractelor de asigurare și înlocuiește IFRS 4 Contracte de asigurare. Obiectivul IFRS 17 este de a asigura că o entitate furnizează informații relevante care reprezintă exact contractele de asigurare. Pe baza acestor informații, utilizatorii situațiilor financiare pot evalua efectul pe care contractele de asigurare îl au asupra poziției financiare, a performanței financiare și a fluxurilor de trezorerie ale unei entități. O entitate trebuie să aplice IFRS 17 pentru contractele de asigurare, inclusiv contractele de reasigurare, pe care le emite; contractele de reasigurare pe care le deține; și contractele de investiții cu caracteristici de participare discreționară pe care le emite, cu condiția ca entitatea să emită și contracte de asigurare.Scopul elaborării proiectului actului normativ este de a răspunde solicitărilor entităților de asigurare privind amânarea termenului de intrare în vigoare al IFRS 17 ,,Contracte de asigurare” urmare a identificării problemelor aferente implementării standardului menționat. |
| **3. Obiectivele urmărite şi soluţiile propuse** |
| Proiectul actului normativ prevede amânarea termenului de intrare în vigoare al IFRS 17 ,,Contracte de asigurare” până la 1 ianuarie 2028. |
| **4.** **Analiza impactului de reglementare** |
| - |
| **5. Compatibilitatea proiectului actului normativ cu legislaţia UE** |
| Proiectul ordinului în cauză nu are drept scop armonizarea legislației naționale cu legislația Uniunii Europene. |
| **6. Avizarea şi consultarea publică a proiectului actului normativ** |
| Proiectul urmează a fi supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a Ministerului Finanțelor și pe portalul guvernamental particip.gov.md.În scopul respectării prevederilor Legii nr.239/2008 privind transparența în procesul decizional, proiectul de ordin, nota de fundamentare vor fi plasate pe pagina web oficială a Ministerului Finanțelor (compartimentul „Transparența decizională”) și pe portalul guvernamental particip.gov.md.Anunțul de inițiere a proiectului de ordin a fost publicat pe pagina web oficială a Ministerului Finanțelor <https://mf.gov.md/ro/content/proiectul-ordinului-ministrului-finan%C8%9Belor-cu-privire-la-aprobarea-modific%C4%83rilor-la-2> și pe platforma particip.gov.md <https://particip.gov.md/ro/document/stages/proiectul-ordinului-ministrului-finantelor-cu-privire-la-aprobarea-modificarilor-la-ordinul-ministrului-finantelor-nr-212023/14489> |
| **7. Modul de încorporare a actului în cadrul normativ existent** |
| Urmare aprobării proiectului, nu va apărea necesitatea modificării sau abrogării unor acte normative. |

 **MINISTRU Victoria BELOUS**